Guttorm Guttormsen

**Guttorm Guttormsen** (født 28. juni 1950 i Mo i Rana) er en norsk jazzmusiker (fløyte, klarinett, saksofon), arrangør og komponist. Etter at han flyttet til Oslo (1969) debuterte han med Ivar Antonsen band på Festspillene i Nord-Norge (1971). Lokaliserte så til Skien der han har ledet storband, ledet egen kvintett med bl.a. Bjørn Kjellemyr og foretatt plateinnspillinger.  Deltok på Kongsberg Jazzfestival flere ganger, også med egen kvartett (1975, 1979) og i storbandet Guttorm Guttormsen/Per Kristian Ekholt storband (1976).

Musikalsk leder ved Teater Ibsen og med i Jon Eberson kvartett, Per Husby dedication orchestra (1984–1988) og var medvirkende på Trio de Janeiros innspillinger, samt Nordnorsk Jazzforums utgivelse *Distant Reports* (2001).

Han er mest kjent for sine komposisjoner for teater, blant annet en rekke forestillinger ved Nationaltheatret, Det Norske Teater og selvfølgelig ved Teater Ibsen hvor han er musikalsk leder.

Han var også regissør for "Ibsens Gåte" i 1997 som var en musikalsk tolkning av Ibsen. 

Guttormsen har komponert musikk for en rekke mer eller mindre kjente norske artister som Anne Grimstad Fjeld, Agnes Buen Garnås, Knut Buen, Lars Vik (Fritjof Fomlesen), Kine Hellebust (som han har vært produsent for òg) for å nevne noen, han har vært studiomusiker for en rekke norske plateproduksjoner og artister som Lars Klevstrand. 

Han har bodd i Langesund siden 1993.

## Utmerkelser
* Buddyprisen 1979
* Rana kommunes kulturpris 1987
* Telemark fylkes kulturpris 1989
* Hydroprisen 1990
* Skien bys medalje 1991
* Bamble kommunes kulturpris 2001
* GS Bankens tiltakspris 2001

;Annet
* Bamble kommunes restaureringspris 2004 sammen med sin kone Elisabeth Guttormsen.

## Plateutgivelser

### Solo
* *[https://web.archive.org/web/20160116173913/http://www.diskografi.no/utgivelse.asp?id=4611 Soturnudi]* (MAI, 1975).  Med Brynjulf Blix piano, Carl Morten Iversen bass og Espen Rud trommer
### Gruppe
Albufeira, Guttorm Guttormsen Kvartett, 1979

10år, Guttormsen/Ekholt Storband, 1980

Begge albumene ble gitt ut på nytt i 2008 i remastrede utgaver.

### Samarbeidsprosjekter
Høysang, Guttorm Guttormsen og Lars Klevstrand, 1977
Riv ned gjerdene),Guttorm Guttormsen og Lars Klevstrand,1976

### Produsent

Samme jord Kine Hellebust, 1993

## Komposisjoner

### Teater
Ifølge et intervju på Riksteaterets sider  har Guttorm Guttormsen komponert musikk for mer enn 200 teaterstykker.

Jeg hater måker, Teater Ibsen, 2006

Draumens hjarte, Grenland Friteater, 2004

No Doctor for the Dead, Grenland Friteater, 2004

Arven, Tyssedalskoret, 2004

Peer Gynt i Grenland, Grenland Friteater, Teater Ibsen og Kinesiske dansere, 2004

Peer Gynt (培尔·金特), Grenland Friteater, Teater Ibsen og Fan Theatre, 2004, som 顾特姆·顾特姆森

Salome, New Theater, Yale U., New Haven, Connecticut, USA, 2003

Peer Gynt, Grenland Friteater og Teater Ibsen, 2003 (På oppdrag for Mo Hornmusikk arrangert for janitsjarkorps i 2007)

1900. Maskespill og Maskefall, Den Nationale Scene, 2002

Gullhjelmen, Teater Ibsen, 2002

Harde tak, Grenland Friteater, 2002?

Pinocchio, Det norske teatret, 2001

Ole Brumm, Centralteateret, 2001

Å være død er for lettvint, Grenland Friteater, 2001

Fomlesens ferie, Grenland Friteater, 2000

Dopa Lax, Grenland Friteater, ????

Gode tider - for de onde, Grenland Friteater, ????

Den innbildt syke, Grenland Friteater, 1999

Høyt sill, Grenland Friteater og Riksteatret, 1999

Riksgjøglerne, Grenland Friteater og Riksteatret, 1999

Goldbergvariasjoner, Nationaltheatret, 1997

En rosenkål for mye, Grenland Friteater (1996)

Slangehud, Nationaltheatret, 1995

Smuglere, Grenland Friteater, 1995

Kirsebærtreet blomstrer i mai, Nationaltheatret, 1995

Blue is the Smoke of War, Grenland Friteater, 1994

Naar vi døde vaagner, Nationaltheatret, 1994

Sarah Bernhardt, Nationaltheatret, 1987

Jomfruer - Eller lengselsens geografi, Nationaltheatret, 1986

Trojanerrinner, Nationaltheatret, 1984

Det er ikke mitt bord, Den Nationale Scene, 1978

### Musikaler
Musikken berget i det blå, Teater Ibsen, 2005

Predikanten, Teater Ibsen, 2004

Billenes Bryllup, Telemark Kammerorkester, 2001

Den Store Barnedåpen, Teater Ibsen, 1999

### Opera

Fævlane Veit - en bakgårds opera Grenland friteater, 2005-2007

Olaf Liljekrans, Teater Ibsen, 1983

### Film

Frihetens Pris , Terje Bomann-Larsen, 1989

### Spel
Marispelet, Styret for Marispelet, 2005-

Nesjarspelet, Nesjar teaterforening 2016

## Konserter
Jazz ved Havet, 2006

## Referanser


## Eksterne lenker
* 
* 
* 
*  Biografi fra Jazzbasen.no
*  Diskografi fra Jazzbasen.